เอกสารแนบ 3

รายงานการดำเนินงานของคณะกรรมการตรวจสอบ ประจำปี 2552

เรียน ท่านผู้ถือหุ้น บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)

ในปี 2552 คณะกรรมการตรวจสอบของบริษัท บริหารและพัฒนาเพื่อการอนุรักษ์สิ่งแวดล้อม จำกัด
(มหาชน)

ประกอบด้วยกรรมการอิสระ 3 ท่าน
ซึ่งเป็นผู้ทรงคุณวุฒิและมีประสบการณ์ด้านการเงินและการบริหารองค์กร โดยมี

นายอังคณี วรทรัพย์ เป็นประธานกรรมการตรวจสอบ ดร.สมาน ตั้งทองทวี และพลอากาศตรี โฆษก
ประคองทรัพย์ เป็นกรรมการตรวจสอบ และมีนายจำรัส นิโรจน์รัมย์
เป็นเลขานุการคณะกรรมการตรวจสอบ

คณะกรรมการตรวจสอบได้ปฎิบัติหน้าที่และความรับผิดชอบตามขอบเขต หน้าที่
และความรับผิดชอบที่ได้ รับมอบหมายจากคณะกรรมการบริษัทฯ และตามระเบียบบริษัทฯ
ว่าด้วยหลักเกณฑ์และแนวทางปฎิบัติของคณะกรรมการตรวจสอบ
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในปี 2552
คณะกรรมการตรวจสอบได้ประชุมร่วมกับฝ่ายบริหาร ผู้สอบบัญชี และผู้ตรวจสอบภายใน จำนวน 6
ครั้ง สรุปสาระสำคัญได้ดังนี้

1. สอบทานงบการเงินรายไตรมาสและงบการเงินประจำปี ของบริษัทฯ และงบการเงินรวม
ร่วมกับ

ฝ่ายบริหาร รวมทั้งได้เชิญผู้สอบบัญชีร่วมประชุมทุกครั้งที่มีการพิจารณางบการเงินรายไตรมาส
และงบการเงินประจำปี คณะกรรมการตรวจสอบได้สอบทานงบการเงิน
โดยสอบถามผู้สอบบัญชีในเรื่องความถูกต้องครบถ้วนของงบการเงิน
และความเพียงพอในการเปิดเผยข้อมูลเหตุการณ์ภายหลังวันที่ในงบดุล
รายการปรับปรุงบัญชีที่มีผลกระทบต่องบการเงินที่มีสาระสำคัญ
เพื่อให้มั่นใจว่าการจัดทำงบการเงินเป็นไปตามข้อกำหนดของกฎหมายและมาตรฐานบัญชี

ที่รับรองทั่วไป
ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่างบการเงินดังกล่าวมีความถูกต้องตามที่ควรในสาระสำคัญตามมาตรฐานการบัญชีที่รับรองทั่วไป

2. สอบทานระบบการควบคุมภายใน และการตรวจสอบภายใน
คณะกรรมการตรวจสอบพิจารณาสอบทานให้บริษัทฯ มีระบบการควบคุมภายใน
และการตรวจสอบภายในที่มีความเหมาะสมและมีประสิทธิผล
มิให้เกิดความขัดแย้งหรือละเมิดต่อระเบียบกฎหมายและข้อกำหนดต่างๆ ของทางราชการ
พร้อมให้ข้อแนะนำแก่ฝ่ายบริหารเพื่อให้การปฏิบัติงานมีความรัดกุมรอบคอบ
เพิ่มพูนประสิทธิภาพการดำเนินงานของบริษัทฯ ให้ดียิ่งขึ้นกว่าที่ปฏิบัติในปีที่ผ่านมา

โดยในปี 2552 คณะกรรมการตรวจสอบได้พิจารณาคัดเลือก บริษัท แกรนด์ ออดิท จำกัด
ทำหน้าที่ตรวจสอบภายในและประเมินผลให้กับคณะกรรมการตรวจสอบ
รวมถึงให้ข้อเสนอแนะแก่บริษัทฯ
นำไปแก้ไขเพื่อให้การดำเนินกิจการเป็นไปด้วยความโปร่งใสสอดคล้องกับหลักการกำกับดูแลกิจการที่ดี
ซึ่งคณะกรรมการตรวจสอบมีความเห็นว่า บริษัทฯ
มีระบบการควบคุมภายในและการตรวจสอบภายในที่เพียงพอ เหมาะสม และมีประสิทธิผล

ไม่พบประเด็นปัญหาหรือข้อบกพร่องที่เป็นสาระสำคัญ มีการดูแลรักษาทรัพย์สินที่เหมาะสม
และมีการเปิดเผยข้อมูลอย่างถูกต้อง ครบถ้วน และเชื่อถือได้

3. สอบทานการปฎิบัติตามกฎหมายและกฎเกณฑ์ภาครัฐ บริษัทฯ
มีการปฎิบัติตามกฎหมายว่าด้วยหลักทรัพย์และตลาดหลักทรัพย์
และข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจ

ซึ่งคณะกรรมการตรวจสอบมีความเห็นว่า
ไม่พบประเด็นที่เป็นสาระสำคัญในเรื่องการไม่ปฎิบัติตามกฎหมายและ ข้อกำหนดใดๆ

4. พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี โดยในปี 2552 คณะกรรมการ

ตรวจสอบได้พิจารณาคัดเลือกให้นายบุญเลิศ แก้วพันธุ์พฤกษ์ แห่งบริษัท บีพีอาร์ ออดิท แอนด์
แอดไวเซอรี่ จำกัด หรือนายเมธี รัตนศรีเมธา แห่งบริษัท เอ็ม อาร์ แอนด์ แอสโซซิเอท จำกัด
เป็นผู้สอบบัญชีของบริษัทฯ รวมถึงได้พิจารณาค่าตอบแทนของผู้สอบบัญชีดังกล่าว
เพื่อนำเสนอต่อคณะกรรมการบริษัทฯ ให้ขออนุมัติจากที่ประชุมสามัญผู้ถือหุ้น

5. พิจารณารายงานที่ต้องเปิดเผย คณะกรรมการตรวจสอบพิจารณารายงานต่างๆ
ที่ต้องเปิดเผยในรายงานประจำปี และแบบแสดงรายการข้อมูลประจำปี (แบบ 56-1)
ในส่วนที่เกี่ยวเนื่องกับหน้าที่และความรับผิดชอบของคณะกรรมการตรวจสอบ ซึ่งได้แก่
การเปิดเผยข้อมูลรายการระหว่างกัน รายงานความเห็นต่อระบบการควบคุมภายใน
รายงานคณะกรรมการตรวจสอบประจำปี 2552 เสนอต่อที่ประชุมผู้ถือหุ้น
ซึ่งคณะกรรมการตรวจสอบมีความเห็นว่า มีการเปิดเผยข้อมูลอย่างถูกต้อง ครบถ้วน และเชื่อถือได้

โดยสรุปในภาพรวม คณะกรรมการตรวจสอบมีความเห็นว่า รายงานทางการเงินของบริษัทฯ
ได้จัดทำขึ้นอย่างถูกต้องตามหลักการบัญชีที่รับรองโดยทั่วไป
และมีการเปิดเผยข้อมูลอย่างถูกต้องเพียงพอ ไม่มีประเด็นสำคัญที่ขัดต่อข้อเท็จจริง
และระเบียบทางบัญชี ตลอดจนข้อกำหนดของทางราชการ บริษัทฯ
มีการควบคุมภายในและการปฎิบัติตามระเบียบกฎหมายและข้อกำหนดต่างๆ
ของทางราชการอย่างถูกต้อง
สมเหตุสมผลและเหมาะสมตามสภาพความเป็นจริงในการดำเนินธุรกิจปัจจุบัน
มีการตรวจสอบภายในที่เพียงพอ และมีประสิทธิผล
ภายใต้จรรยาบรรณของผู้บริหารและพนักงานของบริษัทฯ ซึ่งทำให้เชื่อมั่นว่าบริษัท
บริหารและพัฒนาเพื่อการอนุรักษ์สิ่งแวดล้อม จำกัด (มหาชน) มีความพร้อมที่จะเติบโต
โดยดำรงไว้ซึ่งการเป็นองค์กรที่มีการกำกับดูแลกิจการที่ดีต่อไป

ในนามคณะกรรมการตรวจสอบ

(นายอังคณี วรทรัพย์)

ประธานกรรมการตรวจสอบ